Rossiya AQShdan Ukrainaga qurol yetkazib berishni to'xtatishni talab qilib, nota yubordi

Rossiya hukumati Amerika Qo'shma Shtatlaridan Ukrainaga yordam sifatida qurol yetkazib berishni to'xtatishni talab qilib, nota yubordi. Bu haqda “Interfaks” xabar berdi.
Keltirilishicha, nota yuborilishining asosiy maqsadi: AQShning Ukrainaga qurol yetkazib berishini to'xtatish bo'lgan.
“800 million dollar — bu Vashingtonning Kievga qurol yetkazib beradigan miqdori. Juda katta ko'rsatkich, vaziyatga diplomatik yechim izlashga hissa qo'shmaydi.
Ha, biz AQSh Ukrainani qurol-yarog' bilan ta'minlayotgan vaziyatning nomaqbulligini ta'kidladik va bu amaliyotni to'xtatishni talab qildik”, — dedi Rossiyaning elchisi. U Ukrainaga qurol yetkazib berish vaziyatni yanada og'irlashtirishi, ko'proq yo'qotishlar kuzatilishi deb atadi.
Avvalroq Rossiya Ukrainaga qurol yetkazib bergan davlatlarga nota yuborgani xabar qilingandi. Unda qurollantirish oqibati ma'lum qilingan.